Shobhayerum Theeram - Lyrics and Producer - Gracy Mathews Poopadavil
Channel: Sweet Sound Creations
Date: 09/02/2024

Lyrics and Producer: Gracey Mathews Poopadavil (Dallas)
Direction: Rev. Rajan Thomas Tharkolil (Florida)
Music & Orchestration: Reji Emmanuel
Singer: Chitra Arun
Strings: Fracis Xavier, Josekutty, Francis 
Sitar: Xavier Tabla, Mridangam: Santhosh Adoor
Rhythm Binu Emmanuel Dop: Joseph Mezhuveli
Cuts & Coloring: Chrisy John
Mix & Mastering: Robin Emmanuel (USA)
Studios: Baby’s Emmanueladoor, Geetham Kochi

ഒരു ക്രിസ്തു ഭക്തന്റെ ഏറ്റവും വലിയ പ്രത്യാശയാണ് നമ്മുടെ നാഥനും, കർത്താവുമായ യേശുക്രിസ്തുവിന്റെ  പുനരാഗമനം. വിശ്വാസയാത്രയിൽ നാം അഭിമുഖീകരിക്കുന്ന പ്രതിസന്ധികൾ  നീങ്ങി  ഒരുനാൾ  ശുഭ തുറമുഖത്തെത്തി  പ്രിയനൊത്തു വസിക്കാം എന്നുള്ള  ദൈവീക  വാഗ്‌ദത്തമാണ് നമ്മെ  മുന്നോട്ടു  നയിക്കുന്നത് .

ജീവിതയാത്രയിലെ  ക്ലേശങ്ങൾ നീങ്ങി, സ്വർഗീയ സീയോനിലെത്താൻ കൊതിക്കുന്ന ഒരു ഭക്തന്റെ  പ്രത്യാശ നിറഞ്ഞ ചിന്തകൾ ഒരു ഗാനമായി  രചിക്കുവാൻ ദൈവം നൽകിയ കൃപക്കായി  സ്തോത്രം ചെയ്യുന്നു. 

"നീങ്ങിടും, മാറിടും, ക്ലേശമെല്ലാം,  പ്രിയനേ നമ്മൾ കണ്ടിടുമ്പോൾ" എന്ന് തുടങ്ങുന്ന ഗാനത്തിന്റെ  ഓരോ  വരികളും  പ്രതിസന്ധികളെ  തരണം ചെയ്യുവാനുള്ള  ബലവും, പ്രത്യാശയും നമുക്ക് പ്രദാനം  ചെയ്യും  എന്നു ക്രിസ്തുവിൽ  ആശിക്കുന്നു.

"ലോകത്തിൽ നിങ്ങൾക്കു കഷ്ടം ഉണ്ട് എങ്കിലും ധൈര്യപ്പെടുവിൻ, ഞാൻ ലോകത്തെ ജയിച്ചിരിക്കുന്നു "(John. 16:33) .  നമ്മുടെ നാഥനും കർത്താവിനുമല്ലാതെ ആർക്കാണ് ഇങ്ങനെ ഒരു വാഗ്ദാനം നല്കാനാകുക . 

തുടർന്നുള്ള  ചരണങ്ങൾ  ഇപ്രകാരമാണ് :-

"ശോഭയേറും തീരം അണയാൻ
ഇല്ല അധികം നാളെൻ  മുൻപിൽ
കൊതിച്ചീടുന്നേ പ്രിയാ എന്റെ
ഉള്ളം സ്വർപ്പൂരമാം നിത്യതയിൽ"

ശോഭയേറും തീരം അണയാൻ ഇല്ല, ഇനി അധികം നാളുകൾ,  ജീവിതത്തിലെ പ്രതിസന്ധികളുടെ മധ്യത്തിൽ  ഹൃദയം ക്ഷീണിക്കുകയോ, വിശ്വാസത്തിൽ നിന്നും വ്യതിചലിക്കുകയോ   ചെയ്യാതിരിക്കാൻ  നമുക്ക് മുന്നേ ഈ വഴിയിലൂടെ നിന്ദകളും, പരിഹാസവും സഹിച്ച ക്രിസ്തുവിനെ  ധ്യാനിച്ചുകൊണ്ട് മുന്നേറാം.

"ആകയാൽ നാമും സാക്ഷികളുടെ ഇത്ര വലിയോരു സമൂഹം നമുക്കു ചുറ്റും നിൽക്കുന്നതു  കൊണ്ടു സകല ഭാരവും മുറുകെ പറ്റുന്ന പാപവും വിട്ടു നമുക്കു മുമ്പിൽ വെച്ചിരിക്കുന്ന ഓട്ടം സ്ഥിരതയോടെ ഓടുക". ( HEBREW. 12:1).

ഈ ഗാനത്തിലെ അർത്ഥ  സമ്പുഷ്ടമായ വരികളും, ഹൃദ്യമായ ആലാപനവും ശ്രോതാക്കളിൽ പ്രത്യാശയുടെ പുതിയ   പ്രകാശം   പകരട്ടെ   എന്നു പ്രാർത്ഥിക്കുന്നു.

ശ്രോതാക്കളെ ഏവരെയും ദൈവം അനുഗ്രഹിക്കട്ടെ എന്നുള്ള പ്രാർത്ഥനയോടെ ഈ ഗാനോപഹാരം ദൈവനാമ മഹത്വത്തിനായി സമർപ്പിക്കുന്നു.

ക്രിസ്തുവിൽ
ഗ്രേസി മാത്യൂസ്